Ընթերցողը

**Ընթերցողը** (), 2008 թ. նկարահանված դրամա, որը հիմնված է գերմանացի գրող Բերնհարդ Շլինկի համանուն նովելի վրա։ Ֆիլմի ռեժիսորը Սթիվեն Դոլդրին է։ Գլխավոր դերում անգլիացի դերասանուհի Քեյթ Ուինսլեթն է, ով այդ դերի համար արժանացել է «Օսկարի»։

## Սյուժե
Արևմտագերմանական փոքրիկ Նոյշտադ քաղաքի փողոցներից մեկում, 15-ամյա Միխաել Բերգը հիվանդանում է, և միակ մարդը, որն օգնում է նրան ու հասցնում է մինչև տուն՝ 36-ամյա Հաննա Շմիցն է։ Բուժվելուց անմիջապես հետո տղան գնում է կնոջ մոտ շնորհակալություն հայտնելու։ Երբ տղան ևս մեկ անգամ է գալիս կնոջ մոտ, նա առաջարկում է Միխաելին լողանալ, որից հետո նրանք սիրով են զբաղվում։ Միխաելը սկսում է ամեն օր գալ կնոջ մոտ։ Հաննան նրանից խնդրում է գրքեր կարդալ իր համար՝ հրաժարվելով կարդալ ինքնուրույն։ Մի քանի ամիս անց, երբ Միխաելը գալիս է նրա բնակարան, այն դատարկ է լինում։ Անցնում է ութ տարի, Միխաելը սովորում է իրավաբանական դպրոցում և իր խմբի հետ ներկա է լինում մի դատավարության։ Նա զարմանում է, երբ մեղադրյալների մեջ տեսնում է Հաննային։ Նրան մեղադրում են ֆաշիստական ճամբարում աշխատելու ժամանակ հրեա կանանց սպանության մեջ՝ պնդելով, որ նա է գրել այդ հրամանը։ Երբ նա հերքում է, դատավորը պահանջում է, որ Հաննան որևիցե բան գրի թղթի վրա՝ ձեռագրերը համեմատելու համար։ Հաննան հրաժարվում է և ընդունում է իր մեղքը։ Միխաելը հասկանում է, որ Հաննան անգրագետ է և չի կարող գրել։ Հաննային դատապարտում են ցմահ ազատազրկման։ Միխաելը ձայնագրում է այն գրքերը, որ ընթերցել էր Հաննայի համար և ուղարկում է նրան։ Այդպես նա սովորում է կարդալ։ Երբ Հաննային 28 տարի անց որոշում են ազատել, Միխաելը նրա միակ բարեկամն էր։ Նրանք հանդիպում են, և Միխաելը խոստանում մի շաբաթ անց գալ նրա հետևից, սակայն Հաննան ազատվելուց մի օր առաջ ինքնասպան է լինում։

## Դերակատարներ

## Մրցանակներ
Օսկար (2008)
* Լավագույն կնոջ դեր - Քեյթ Ուինսլեթ
* Լավագույն ֆիլմ (նոմինացիա)
* Լավագույն ռեժիսոր (նոմինացիա)
* Լավագույն օպերատորական աշխատանք (նոմինացիա)
* Լավագույն ադապտացված սցենար (նոմինացիա)
BAFTA (2008)
* Լավագույն կնոջ դեր - Քեյթ Ուինսլեթ
* Լավագույն ֆիլմ (նոմինացիա)
* Լավագույն ռեժիսոր (նոմինացիա)
* Լավագույն օպերատորական աշխատանք (նոմինացիա)
* Լավագույն ադապտացված սցենար (նոմինացիա)
Ոսկե Գլոբուս (2008)
* Լավագույն կնոջ դեր - Քեյթ Ուինսլեթ
* Լավագույն դրամա (նոմինացիա)
* Լավագույն ռեժիսոր (նոմինացիա)
* Լավագույն սցենար (նոմինացիա)

## Հետաքրքիր փաստեր
Սկզբնապես որոշված էր, որ գլխավոր դերում խաղալու է Նիկոլ Քիդմանը, սակայն հղիության պատճառով ստիպված էր բաց թողնել նկարահանումները։ Դերը բաժին հասավ Քեյթ Ուինսլեթին, ով վերջնական հաշվով արժանացավ «Օսկարի», որը 81-րդ մրցանակաբաշխության ժամանակ նրան հանձնեց հենց Քիդմանը

## Ծանոթագրություններ

## Արտաքին հղումներ
* Ֆիլմի պաշտոնական կայք

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների ռոմանտիկ դրամա ֆիլմեր
Կատեգորիա:2008 ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:The Weinstein Company ֆիլմեր
Կատեգորիա:Universal Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ռոմանտիկ ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Գերմանական դրամա ֆիլմեր
Կատեգորիա:Գերմանական թրիլեր ֆիլմեր
Կատեգորիա:Գերմանական ռոմանտիկ ֆիլմեր
Կատեգորիա:Գերմաներեն ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Օսկարակիր ֆիլմեր
Կատեգորիա:Ֆիլմեր Երկրորդ համաշխարհային պատերազմի մասին
Կատեգորիա:Ֆիլմեր Հոլոքոստի մասին
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Գերմանական անգլերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 1995 թվականին
Կատեգորիա:Ֆիլմեր, որոնց գործողությունները տեղի են ունենում 1988 թվականին
Կատեգորիա:Ֆիլմեր, որոնց գործողությունները տեղի են ունենում 1958 թվականին
Կատեգորիա:Ֆիլմեր, որոնց գործողությունները տեղի են ունենում 1966 թվականին
Կատեգորիա:Գերմանական մելոդրամա ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Կատեգորիա:2000-ականների գերմանական ֆիլմեր
Կատեգորիա:2000-ականների հունարեն ֆիլմեր
Կատեգորիա:2000-ականների գերմաներեն ֆիլմեր
Կատեգորիա:Սթիվեն Դոլդրիի ֆիլմեր